Miljoene glo aan munisipaliteit se 'ontbyt' bestee | Maroela Media
Die ontbyt het glo R5 miljoen gekos. (Foto: Unsplash)
Die koste verbonde aan 'n ontbytgeselligheid van die Zululand-distriksmunisipaliteit – wat glo 'n allemintige R5 miljoen beloop het – is nou die onderwerp van 'n omvattende ondersoek.
Die LUR vir samewerkende regering en tradisionele sake in KwaZulu-Natal, Sipho Hlomuka, het sy departement opdrag gegee om die omstandighede rondom die geselligheid, en die bedrag geld wat daaraan bestee is, te ondersoek.
"Die ondersoek sal bepaal of die toestemming van die raad vir die uitgawe gevra is, asook enige ander kwessie wat verband hou met die sogenaamde ontbyt," sê Senzelwe Mzila, woordvoerder van die departement.
Die LUR het gewaarsku dat hy nie sal huiwer om stappe te doen wanneer bewerings van wangedrag gemaak word nie.
Daily News het berig burgemeester Thulasizwe Buthelezi het die sakeontbyt in die Elangeni Hotel in Durban oënskynlik sonder die raad se goedkeuring aangebied.
so mors die gemors ons geld en dan word daar net gese "jy is geskors met volle salaris tot die ondersoek afgehandel is dan kan jy terug kom en aan gaan met jou mors van geld
Ag wat die belasting betalers sal mos betaal.
Almal smul eers smaaklik aan die R5 miljoen ontbyt en ondersoek dan daarna die saak.So bly die kaders en tenderaars almal gelukkig en die belastingbetaler word nog armer.
R5 miljoen vir brekfes. Soe die brekfes was eintlik R250000, die kaders het R4.75 miljoen in die sak gesteek. As ek by HR of my baas gevra het of ek R5 miljoen op brekfes kon spandeer, sou ek 'n skop ondr die sitvlak gekry het, maar lyk my is nie moelik vir die ANC om R5 miljoen te kry vir 'n brekfes en niemand vra hoekom.
Al hierdie kamtige "ondersoeke" word net voor die verkiesing gedoen, na 1 November hoor ons nooit weer wat daarvan geword het nie